Cebu City Sports Center

Ang **Cebu City Sports Center** (**CCSC**), colloquially gitawag nga **Abellana**, maoy usa ka sports complex sa dakbayan sa Sugbo. Nailhan usab kini nga main venue sa tinuig nga Sinulog festival.

Ang yuta diin nagtindog karon ang Cebu City Sports Center (CCSC) gigamit kaniadto sa Abellana National School niadtong 1960s ug 1970s alang sa mga kalihokan sa eskwelahan, apil na ang istruktura sa grandstand. Gituohan nga gihatag sa kagamhanan sa Dakbayan sa Sugbo ang maong yuta ngadto sa Abellana pinaagi sa mga deed of donation niadtong 1963 ug 1973.   Ang istruktura kaniadto nailhan isip Abellana National Stadium. Ang maong lugar napasagdan ug naguba na sa tuig 1992. 

### Cebu City Sports Center
Ang kagamhanan sa Dakbayan sa Sugbo mipasa og bid aron mahimong host sa 1994 Palarong Pambansa niadtong 1992 ug ang Abellana National Stadium gisugyot nga mahimong nag-unang lugar sa mga dula. Ang bag-ong pasilidad nga nagkantidad og ₱160 milyon giablihan isip Cebu City Sports Center sa hustong panahon para sa nasudnong kompetisyon sa mga estudyanteng atleta nga gibuksan niadtong Abril 1994. Ang inisyal nga mga pasilidad naglakip sa grandstand ug track oval, gymnasium, ug swimming pool area.   

Ang track oval miagi sa dagkong pagbag-o sa 2012. 

Ang CCSC gisirado niadtong 2020 tungod sa COVID-19 pandemic ug gigamit isip isolation facility sugod niadtong 2021. Kini giablihan pag-usab para sa regular nga paggamit sa publiko niadtong Pebrero 2022. 

Niadtong Mayo 2024, ang Konseho sa Dakbayan sa Sugbo mitugot og budget nga P65 milyon alang sa renovasyon sa CCSC. Ang track oval niini gisirado sukad Mayo 18, 2023, hinungdan nga napugos ang mga atleta sa praktis nga gamiton ang Cebu Business Park.  Gi-renovate usab ang swimming pool area lakip ang pag-usab sa children's pool aron mahimong practice area. Ang CCSC mao ang final nga venue sa ika-64 nga Palarong Pambansa sumala ni acting Mayor Raymond Alvin Garcia. Ang venue giablihan pag-usab niadtong Hunyo 27, 2024. 

## Pagpanag-iya
Ang Cebu City Sports Center gimantala ug gipadagan sa kagamhanan sa Dakbayan sa Sugbo. Apan, ang pagpanag-iya sa yuta diin nagtindog ang sports complex dugay nang gilalisan tali sa Abellana National School ug sa kagamhanan sa Dakbayan sa Sugbo. Ang sports complex gitawag gihapon sa kasagarang tawag nga “Abellana.” 

## Paggamit
Ang Cebu City Sports Center gitukod isip usa ka multi-purpose nga pasilidad para sa mga kompetisyon sa isports ug mga konsyerto. 

Ang CCSC mao na ang tradisyonal nga lugar sa Sinulog Festival nga gipadagan sa Sinulog Foundation sukad pa niadtong 1996.  Kadiyot nga gipahigayon ang festival sa South Road Properties niadtong 2023 ug 2024 sa wala pa mobalik sa CCSC.  

Ang club sa Philippines Football League nga Global Cebu F.C. migamit sa CCSC isip ilang home venue niadtong 2017 Apan sa 2018 nga season, mibalik ang Global sa pagdula sa ilang mga home game sa Manila. 

### Uban pang talagsaong mga panghg talagitabo
Niadtong Nobyembre 2012, ang stadium mi-host sa una nitong FIFA international football match, usa ka friendly nga duwa tali sa Philippines ug Singapore  nga natapos sa 1–0 nga kadaogan sa Pilipinas. Sa 2014, mibalik ang national team sa Pilipinas sa stadium alang sa usa ka friendly match batok sa Malaysia,  nga natapos sa usa ka 0–0 nga tabla. 

Ang Cebu City Sports Center adunay main stadium nga adunay track oval ug grandstand nga naay 8,000 ka lingkuranan, bisan pa nga ang tibuok kapasidad niini mokabat og 12,000 ka tawo.  Ang aquatic center sa sports complex adunay 50-by-25-meter (164 ft × 82 ft) nga 10-lane swimming pool ug usa ka 25-meter (82 ft) nga practice swimming area, uban ang kaugalingong grandstand.   Ang CCSC adunay usab usa ka multi-purpose nga gym. 

* Dynamic Herb Sports Complex
* Cebu FA
* Cebu Coliseum

## Mga pakisayran